भाजपा में उपजे विवाद पर प्रदेश नेतृत्व गंभीर, जिलाध्यक्ष रांची तलब
जिलाभाजपा में उठे विवाद, सांसद विधायक के बीच मचे मतभेद को प्रदेश नेतृत्व ने गंभीरता से लेते हुए जिलाध्यक्ष चंद्रशेखर सिंह को रांची तलब किया है। रांची में जिलाध्यक्ष से सभी विवाद पर सवाल पूछा जाएगा। विवाद के जड़ में क्या है इसकी भी जानकारी ली जाएगी। पार्टी सूत्रों की माने तो जिलाध्यक्ष को 2 मार्च को ही प्रदेश अध्यक्ष ने बुलाया था, लेकिन उन्होंने व्यस्तता का हवाला देकर 3 मार्च को आने समय मांगा था, जिसे स्वीकार कर लिया गया था। जिलाध्यक्ष शुक्रवार को सुबह में ही रांची रवाना हो गए।
भाजपा के गढ़ धनबाद में कुछ महीनों से सियासी माहौल ठीक नहीं है। शिलापट्ट को लेकर धनबाद के सांसद विधायक में मतभेद खुलकर सामने चुका है। इसके पहले गिरिडीह के सांसद बाघमारा के विधायक के बीच विवाद भी चर्चे में रहा। सांसद का नाटा पांडेय कह कर उनका मखौल उड़ाया गया था। नाटा पांडेय काफी दिनों तक चर्चे में रहा। ताजा विवाद बाघमारा विधायक और सिंदरी विधायक फूलचंद मंडल के बीच का है। इस विवाद में मुख्यमंत्री रघुवर दास पर भी सीधे आरोप लगाया गया। सीएम पर सीधे कई गंभीर आरोप लगाए गए। सीएम के खिलाफ बयानबाजी को प्रदेश ने गंभीरता से लिया है। पार्टी में अनुशासन की कमी महसूस की जा रही है। मामले पर प्रदेश नेतृत्व क्या निर्णय लेते है यह अभी कहना मुश्किल है,वैसे विवादों पर लगाम लगाने के लिए अंदर ही अंदर कुछ रणनीति बन रही है। अभी हाल में धनबाद गिरिडीह के सांसद तथा विधायक फूलचंद मंडल का सांसद पीएन सिंह के आवास पर हुई मंत्रना भी चर्चे में है। पार्टी सूत्रों की माने तो सांसद-विधायकों एवं संगठन से संबंधित मामलों पर जिलाध्यक्ष से रिपोर्ट मांगा गया है। जिलाध्यक्ष ने रांची जाने की बात स्वीकार की है, लेकिन उन्हें किस मामले में बुलाया गया है इस पर कुछ बोलने से परहेज कर रहे है।
bho_Deva hin_Deva hin_Deva